
ועדת החוקה, חוק ומשפט
01/07/2014

הכנסת התשע-עשרה
נוסח לא מתוקן

מושב שני
<פרוטוקול מס' 210>
מישיבת ועדת החוקה, חוק ומשפט
יום שלישי, ג' בתמוז התשע"ד (01 ביולי 2014), שעה 11:30
<סדר היום:>
<1. צו סדר הדין הפלילי (ברירת משפט - חוקי עזר לקרית גת), התשע"ד-2014>
<2. צו סדר הדין הפלילי (ברירת משפט - חוקי עזר לגבעתיים), התשע"ד-2013>
<3. צו סדר הדין הפלילי (ברירת משפט - חוקי עזר למגדל העמק), התשע"ד-2014>
<4. צו המועצות המקומיות (עבירות קנס) (תיקון מס' ), התשע"ד-2014 - כרמיאל>
<5. צו העיריות (עבירות קנס) (תיקון מס'  ), התשע"ד-2014 - כרמיאל>
נכחו:

<חברי הוועדה:> 
דוד רותם – היו"ר
אברהם מיכאלי

אורי מקלב

<מוזמנים:> 
	מיכל גולד
	–
	יעוץ וחקיקה פלילי, משרד המשפטים

	שרון אלה כהן
	–
	לשכה משפטית, משרד הפנים

	שחר פרלמוטר
	–
	לשכה משפטית, משרד הפנים

	אבירם דהרי
	–
	ראש עירית קרית גת

	שלמה גבע
	–
	היועץ המשפטי לעיריה, עיריית כרמיאל

	יפעת אסרף
	–
	מתמחה במח' המשפטית במגדל העמק, מרכז השלטון המקומי

	חי יקיר
	–
	יועץ משפטי ע. קריית גת, מרכז השלטון המקומי

	בוריס נמרובסקי
	–
	מנהל אגף הפיקוח במגדל העמק, מרכז השלטון המקומי


<ייעוץ משפטי: >
אפרת חקאק
<מנהלת הוועדה:>
דורית ואג
<רישום פרלמנטרי:>
לאה קיקיון
<צו סדר הדין הפלילי (ברירת משפט - חוקי עזר לקרית גת), התשע"ד-2014>
<צו סדר הדין הפלילי (ברירת משפט - חוקי עזר לגבעתיים), התשע"ד-2013>
<צו סדר הדין הפלילי (ברירת משפט - חוקי עזר למגדל העמק), התשע"ד-2014>
<היו"ר דוד רותם:>
שלום לכולם, אני מתכבד לפתוח את הדיון. אנחנו נעסוק היום בצו סדר הדין הפלילי – ברירות משפט, חוקי עזר. 
<מיכל גולד:>
אתן אולי הקדמה. יש לנו כמה צווים של ברירות משפט כאשר המטרה היא להפוך את עבירת הקנס מברירת קנס לברירת משפט. המטרה היא לייעל גם את האכיפה, וגם עבור האזרח, שהוא לא יהיה חייב להתייצב בבית המשפט אם הוא לא מעוניין, אלא רק לבקש. 
<היו"ר דוד רותם:>
למה אתם לא מחוקקים חוק שכל חוקי העזר של השלטון המקומי יהיו ברירות משפט? 
<מיכל גולד:>
אז דבר ראשון, בחוק סדר הדין הפלילי בעצם בכלל - - התיקון צריך להיות של סדר הדין הפלילי. הסיבה שאנחנו לא עושים את זה היא בגלל הרשויות המקומיות, אבל שחר פרלמוטר ממשרד הפנים, שנמצא לידי , מקדם עכשיו - - -
<שחר פרלמוטר:>
אנחנו נבחן את זה. 
<היו"ר דוד רותם:>
אני כבר אמרתי את זה המון פעמים. 

<דורית ואג:>
כבר 20 שנה אנחנו מבקשים. 

<היו"ר דוד רותם:>
אני אפסיק לטפל בצווים האלה. 
<שחר פרלמוטר:>
אנחנו בהחלט התחלנו לבחון את זה שוב, ואני אעביר את הערתו של אדוני לנוגעים בדבר. 
<מיכל גולד:>
לא כל הרשויות מבקשות את זה. יש רשויות שעדיין לא התארגנו. אבל שחר באמת פנה לשלטון המקומי ואם תהיה הסכמה שלהם אנחנו בהחלט - - -
<שחר פרלמוטר:>
היתה פניה כזו. 
<היו"ר דוד רותם:>
אני לא מבין. אתם תעמידו אותם בפני עובדות, שהם יידעו שכל חוק עזר שהם מחוקקים הוא ברירת משפט. 
<שחר פרלמוטר:>
הבאנו את זה לידיעת השר, אנחנו בוחנים את הנושא, פנינו בעניין, ואני אעביר את הערתו של אדוני לנוגעים בדבר. 

<אפרת חקאק:>
אז מיכל, תציגי את כל - - -
<מיכל גולד:>
יש לנו את הרשות של מגדל העמק, של גבעתיים, של קרית גת ושל כרמיאל – בכולן אנחנו רוצים לקבוע שכל עבירות הקנס שלהם יהיו מסוג של ברירת משפט. הם נמצאים פה, הגיעו מרחוק. 
<אפרת חקאק:>
הערה אחת – בנוסח בצו של גבעתיים, אנחנו צריכים להוסיף את המילים "תוספת ראשונה". אנחנו נעביר את זה למזכירות הוועדה אחרי ההצבעה, אם הוועדה תאשר. בדרך כלל הוועדה לא דנה בעבירות של העיריות שמבקשות להפוך את העבירות לברירת משפט. זה לשיקול הוועדה. 

<אורי מקלב:>
לא הבנתי. 

<אפרת חקאק:>
כשהעיריה מבקשת להפוך עבירה מברירת קנס לברירת משפט, הוועדה בדרך כלל לא דנה בכל עבירה שהעיריה כבר קבעה כעבירת קנס, אלא דנה בשאלה האם ראוי להעביר את השיטה לשיטה של ברירת משפט, ובגדול הוועדה מאשרת את המעבר הזה. 

<דורית ואג:>
אישרנו להמון, כבר. 
<אורי מקלב:>
אני יודע שהעברנו ממשפט לברירת קנס, אבל את מדברת עכשיו הפוך. 

<היו"ר דוד רותם:>
הפוך. קודם כל, קנס – אנחנו רוצים להפוך את הכל לברירת משפט. זאת אומרת, מה שיקרה זה דבר מאד פשוט: האזרח, שיקבל את הדוח, יוכל לעשות אחת משתיים: או לשלם, או להתייצב בבית משפט. 
<אפרת חקאק:>
אם הוא רוצה להישפט הוא צריך לבקש את זה, בצורה אקטיבית. זה ההבדל העיקרי בין שתי השיטות. אני, לפחות, לא זוכרת פעם אחת שהוועדה לא אישרה בקשה כזו, אבל תמיד אפשר לעשות את הדיון שוב למה מסלול אחד יותר טוב מהשני. 

<אורי מקלב:>
בעצם, הדוחות המשטרתיים זה ברירת - - -
<דורית ואג:>
זה לא משטרה, זה רשויות. 

<מיכל גולד:>
אבל כן, זה נכון. זו ברירת משפט. 

<אורי מקלב:>
זה ברירת משפט. אם אתה רוצה להישפט אתה צריך להודיע. 
<היו"ר דוד רותם:>
לבקש. צריך לבקש. 

<דורית ואג:>
אם לא – אתה משלם את הקנס. 

<אורי מקלב:>
כיום, אבל, כשהם מבקשים עכשיו, את זה, בעצם יש רק ברירת משפט. 
<היו"ר דוד רותם:>
לא, זה ברירת קנס. 
<אורי מקלב:>
אבל חלק גדול מהרשויות, עדיין יש להן - - מה שהחוק מאפשר להן, חוק העזר, להעמיד למשפט – הם מבקשים עכשיו להעביר, מה שאנחנו היום כבר דנו בכמה וכמה ישיבות, מבקשים בכל אופן שתהיה אפשרות לברירת קנס, דהיינו – להפוך את זה לעיצום כספי במקום ל - - משפט. שיהיה אפשר לתת את הדוח הזה מיד כדוח ולא שיצטרכו להזמין לבית משפט. 
<מיכל גולד:>
לא עיצום כספי - - -
<אפרת חקאק:>
זה קנס על המקום, ואם אתה רוצה להישפט, אז אתה מבקש. 

<אורי מקלב:>
זה הולך ביחד, ההעברה הזו לברירת קנס.

<אפרת חקאק:>
ברירת משפט. 

<היו"ר דוד רותם:>
אני חושב שאנחנו נאשר את הצווים. מי בעד? 

הצבעה

בעד אישור הצווים – 3
נגד– אין
נמנעים– אין
<היו"ר דוד רותם:>
הצווים אושרו פה אחד. אושר קרית גת, גבעתיים, מגדל העמק, וברירת המשפט של כרמיאל. 

<צו המועצות המקומיות (עבירות קנס) (תיקון מס' ), התשע"ד-2014 – כרמיאל>
<צו העיריות (עבירות קנס) (תיקון מס'  ), התשע"ד-2014 - כרמיאל>
<היו"ר דוד רותם:>
אנחנו עוברים לעירית כרמיאל. 

<אפרת חקאק:>
יש להם מספר צווים שהם רוצים לקבוע כעבירה. 
<מיכל גולד:>
יש לנו בעניין כרמיאל שני צווים. צו אחד, שאנחנו מבקשים לבטל את הצו של המועצות המקומיות, והצו השני הוא הוספת מספר עבירות בצו העיריות. 
<חי יקיר:>
צו המועצות המקומיות אמור להתבטל כי זה משהו היסטורי - - -
<היו"ר דוד רותם:>
אין חשש. שום דבר במשרד הפנים לא מתבטל. 
<דורית ואג:>
כמה שנים כרמיאל כבר עיר? 

<חי יקיר:>
מ-64. 

<שחר פרלמוטר:>
לא. אתם עיר מ-1986. 
<דורית ואג:>
אז זה גם 22 שנה, זה היה צריך להשתנות. 
<חי יקיר:>
לגבי הצו הנוסף זה צו עיריות עבירות קנס. במקרה אחד אנחנו רוצים בחוק עזר בכרמיאל – שילוט, לקבוע עבירות כעבירות קנס, וגם לגבי - - -
<היו"ר דוד רותם:>
עבירות קנס או עבירות ברירת משפט? 
<חי יקיר:>
לא, קנס. 

<מיכל גולד:>
עבירת קנס כוללת את שתי הברירות. 
<חי יקיר:>
וגם חוק עזר לכרמיאל – פיקוח על מכירת בשר ומוצרי בשר, גם שם יש מספר הוראות שאנחנו מבקשים להפוך אותן לעבירות קנס. הכל מופיע כאן ברשימה. 
<אפרת חקאק:>
יש תיקון אחד של משרד המשפטים. 

<מיכל גולד:>
יש לנו הערה אחת בחוק עזר פיקוח על מכירת בשר, בסעיף 11(א). כשקראנו את זה שוב ראינו שזה לא בדיוק מנוסח כעבירה, ולכן, בהסכמת הרשות אנחנו מבקשים להוריד את הסעיף.  

<אורי מקלב:>
אני יכול להעיר את תשומת הלב לסעיף 12, על המפתחות. אם אני לא טועה אנחנו כבר פעם דיברנו על הנושא הזה, במקרה של מפתחות. נראה לי שאת החוקים האלה לקחתם מרשות אחרת, כי יש כאן ברירת קנס - - - 

<היו"ר דוד רותם:>
העוסק, בעל הבית צריך להחזיק את המפתחות. 

<אורי מקלב:>
"...מפתחות כל מחסן, מקרר, מקפיא, חדר קירור במקום גלוי בעסק במשך כל שעות הפעילות בו." דיברנו על השאלה מה זה נקרא "מקום גלוי" – יש עובדים שיודעים, והם יוצאים מהעסק ולא בדיוק אותו אחד שנשאר יודע. 

<היו"ר דוד רותם:>
זה לא יכול להיות במקום גלוי כי אם כך כל אחד יוכל לבו, לקחת ולהיכנס לו למחסנים, וזה אנחנו לא רוצים. 
<דורית ואג:>
הם מתכוונים, לדעתי, מקום שכל עובד יידע איפה זה. 
<אורי מקלב:>
לא. הכוונה שכאשר יגיע רופא, או וטרינר, זו כנראה הכוונה – שלא יגידו לו שאין מפתח. 
<היו"ר דוד רותם:>
אז הוא צריך להחזיק את זה אתו כל שעות הפעילות. 

<אורי מקלב:>
או שהוא יידע להנחות, אבל לא יכול להיות שבגלל שזה צריך להיות תלוי בעסק - - -

<קריאות:>
- - -

<אפרת חקאק:>
אין לנו אפשרות לתקן את החוק הזה. בחוק כתוב "מקום גלוי", אבל אפשר להוסיף הערה שמדובר במקום  - - -

<חי יקיר:>
הרעיון של מקום גלוי זה ברור, כדי שכאשר וטרינר יבוא לעשות פיקוח, העוסק לא יגיד – שכחתי את המפתחות בבית ועל כן אין אפשרות לבדוק. 
<היו"ר דוד רותם:>
אז מה זה משנה – הוא צריך להחזיק את זה בכל שעות פעילות העסק. 
<אורי מקלב:>
אנחנו מדברים על כך שתהיה אפשרות גישה תמידית לרופא או למפקח למחסנים. זה כל הרעיון של להחזיק מפתחות. אתה צריך להגיד לו איך להחזיק את המפתחות? המפתחות זה אמצעי. אנחנו צריכים את התוצאה, לא את האמצעי. 
<היו"ר דוד רותם:>
צריך להוריד את המילים "במקום גלוי". זה צריך להיות ש "עוסק יחזיק מפתחות כל מחסן, מקרר, מקפיא, חדר קירור וחדר הקפאה, במשך כל שעות הפעילות בעסק". 

<אורי מקלב:>
העוסק צריך לאפשר גישה למחסנים ולמקפיא. 

<דורית ואג:>
אתה מסכים לבקשה רק לא לניסוח. 

<אורי מקלב:>
נכון. המפתחות זה אמצעי. אנחנו צריכים את התכלית, והיא שהרופא יוכל לבקר כל - - -
<אברהם מיכאלי:>
שתהיה גישה. 

<אורי מקלב:>
שתהיה גישה, ולא מפתחות. מה זה מפתח? ואם אין לו מפתח? אין לזה משמעות. 

<חי יקיר:>
אנחנו רוצים שבאופן קבוע כל הזמן יהיה מפתח. 

<היו"ר דוד רותם:>
אם זה יהיה קוד, ולא מפתח? 

<קריאות:>
- - - 

<אפרת חקאק:>
אז אם אפשר להוסיף הערה שמדובר במקום גלוי עם אפשרות לגשת למפתחות. 

<'קריאות:>
- - - 

<אברהם מיכאלי:>
באיזה חוק כתוב שחייב להיות מפתח? 
<אפרת חקאק:>
בחוק העזר. 

<אברהם מיכאלי:>
אז שיתקנו את חוק העזר. 

<אפרת חקאק:>
אבל אנחנו פה, בוועדה, לא יכולים לתקן את חוק העזר. 

<היו"ר דוד רותם:>
אני לא מאשר את הסעיף. 

<מיכל גולד:>
אני מבינה שזה עלה בעבר. 

<אפרת חקאק:>
אפשר לקחת את אותו ניסוח שהוספנו, לכאן, להכניס את זה כהערה,  כי העיקרון פה מובן. 

<היו"ר דוד רותם:>
אתם בעד לאשר? 

<אורי מקלב:>
שהניסוח יתאים למה שהיה אז. יש לי שאלה לנציג עירית כרמיאל - האם זה נכון שאתם לא מאפשרים לתושבים שלא גרים בעירכם להיכנס לפרק הגדול של כרמיאל? הגיע מכתב פניה אלי. 

<היו"ר דוד רותם:>
זה לא בכרמיאל, זה במודיעין עלית. 

<חי יקיר:>
היתה בדיקה כזו. לא היה איסור כניסה לתושבי חוץ, הכניסה מותרת לכל, אבל מתושבי כרמיאל לא גובים תשלום, ועל כך היתה הביקורת של המבקר. המצב היום שפעלו על פי הנחיות המבקר. ההחלטה היתה לפני שבועיים. אני לא בקיא בפרטים אבל יש החלטה. 
<היו"ר דוד רותם:>
אפשר לאשר? 
הצבעה

בעד – 3
נגד – אין
נמנעים –אין

הצווים אושרו

<היו"ר דוד רותם:>
הצווים אושרו פה אחד, בתיקון – בנוסח שאישרנו בעבר בנושא המפתחות. שני הצווים של כרמיאל אושרו. 
אני מודה לכם, הישיבה נעולה. 

<הישיבה ננעלה בשעה 11:51.>
